Եվ ի՞նչ անել, երբ արդեն համոզվել ենք, որ միմյանց հետ մրցել չի կարելի: Սերժ Սարգսյանը ունի այս հարցի պատասխանը: «Պատկերացրեք, թե ինչքան դժվար կլինի օտարների համար մրցել միավորված հայերի հետ»,- ասում է նա: Այսինքն, պատկերավոր ասած, բոլորով միավորվում ենք, ստեղծում ենք մեկ հատ շատ մեծ կոշիկի ֆաբրիկա, մեկ հատ շատ մեծ ջերմոց, մեկ հատ շատ մեծ գինու գործարան, աճեցնում ենք մի հատ շատ մեծ կարտոֆիլ եւ այլն, ու այդ միակ ու շատ մեծ ձեռնարկություններում թողարկած արտադրանքը ամբողջությամբ արտահանում ենք: Թող մեկը փորձի ներքին շուկայում իրացնել: Դա, ինչպես ասված է վերեւում, դավաճանություն կլինի: Ներքին շուկայում պետք է աշխատեն միայն ընտրյալ «բիզնեսմեններ»: Գերմանացիների, ամերիկացիների ու ճապոնացիների մտքով տնտեսական այս մոդելը չի անցել, թե չէ նրանք չէին ունենա, ասենք, ավտոմեքենաներ արտադրող բազմաթիվ ֆիրմաներ ու իրենց երկրում չէին մրցի միմյանց հետ: